als_Latn dik_Latn sag_Latn
Përse e vranë Ilir Konushevcin
Nga Arkiva
Çfarë ndodhi në maj 1998. Cila ishte prapaskena që solli vrasjen makabre të Konushevcit dhe mjekut Malaj. Cili ishte fati i vëllezërve Demiraj. Raportet e forcave në Tiranë dhe Tropojë, prania e kudondodhur e spiunazhit serb dhe një letër e Ilir Konushevcit
Nga Bedri Islami
Në fillimin e majit të vitit 1998, kur gjërat që lidheshin me forcimin e strukturave të ushtrisë Çlirimtare të kosovës,ishin në pikun e vlimit, rrugës për në Tropojë, në një pritë të mirëorganizuar, u vranë dy nga drejtuesit kryesorë të strukturave të logjistikës, Ilir Konushevci, Hero i Kosovës, i njohur me emrin “Mërgimi”, si dhe mjeku atdhetar Hazir Malaj, burrë i shquar, i vënë krejtësisht në shërbimin e luftës për lirinë e Kosovës. Në fakt, duhet thënë që në fillim se, mjaft nga familjet e nderuara të Malësisë së Gjakovës, që nga mesi i vitit 1995, pa pyetur askënd, kishin vënë gjithçka në dobi të luftës në Kosovë de ishin bërë kështu pararendësit e asaj që do të ndodhte disa vite më vonë. Familje të njohura si e Sulejman Krasniqit me djemtë, Haklajt, Haxhiajt, Sulejman Berisha e shumë të tjera u bënë strehë për lëvizjen ilegale çlirimtare. Ashtu si ndodhi edhe e kundërta; disa nga farat e hidhura të kësaj treve u bënë bashkëpunues të shërbimit të fshehtë jugosllav dhe i shitën ose i vranë djemtë që kërkonin lirinë e vendit të tyre dhe bashkimin me shtetin amë, Shqipërinë.
Në një shkrim krejtësisht të saktë të para pak ditëve, Izet Haxhia sillte në vëmendje se në vrasjen e Ilir Konushevcit organizatori dhe vrasësi kishte qenë Bislim Demiraj, i lidhur ngushtë me strukturat e shërbimit të fshehtë serb, por njëkohësisht edhe i afërt me rrethin e ish presidentit Berisha.
Duke qenë e saktë, nuk është e gjitha. Në vrasjen e Ilir Konushevcit nuk ishte vetëm njëri vëlla, por të dy vëllezërit e gjykatëses së sotme, Shefkie Demiri. Ishte Agimi, i kthyer nga jashtë dhe Bislimi. Në shënimin e tij, zoti Izet Haxhia shkroi atë që duhej shkruar dhe që në njërin nga librat e mi, “Enigma e një vrasjeje të trefishtë” e kam cilësuar si vrasja që kërkonte të priste krahët e luftës në Kosovë.
Bislim dhe Agim Demiraj nuk e zgjodhën rastësisht Ilir Konushevcin për të bërë vrasjen e tyre në thyerjen e mesnatës. Ajo vrasje, sa ishte e porositur, aq ishte edhe e planifikuar deri në detaje, nga njerëz të cilët, pasi ia kishin shpirtin dreqit, që do të thotë shërbimit sekret serb, kishin marrë përsipër më shumë se një vrasje të zakonshme.
Ilir Konushevci është njëra ndër figurat më madhore të luftës në Kosovë. Së bashku me Luan Haradinajn, i njohur si “Adriani”, me Adrian Krasniqin, i njohur si “Adi”, me Qerim Kelmendin, i njohur si “Dema”, me Ramush Haradinajn, i njohur si “Smajli”, me Hashim Thaçin, i njohur si “Studenti”, me Kadri Veselin, i njohur si “Luli”, e shumë të tjerë, do të jenë buka e UÇK-së, pra njerëzit që përmes një mijë e një vështirësive dërgonin mjetet e logjistikës në Kosovë. Këtë e bënin edhe kur dëbora kishte zënë të gjitha shtigjet, por edhe në stinët e tjera dhe nuk ishte e lehtë. Pas nëntorit të vitit 1997, kur nuk jetonin më, pasi ishin vrarë në përleshje Luan Haradinaj dhe Adrian Krasniqi, e gjithë barra ra mbi shpatullat e grupit të drejtuar nga Ilir Konushevci. Si njeri nga krijuesit e Grupit të Llapit, vazhdues në komandë i Zahir Pajazitit, njeriu që ishte më i besuari jo vetëm në atë trevë, vrasja e tij ishte imediate për strukturat e lidhura me krimin politik, sidomos me strukturat e lidhura me shërbimin e fshehtë serb.
Arsyeja e parë e vrasjes ishte pikërisht kjo: Mbyllja e një rruge të rëndësishme të luftës dhe krijimi i ndjenjës së frikës dhe të presionit mbi vazhdimin e saj.
Arsyeja e dytë, gjithnjë e lidhur me shërbimin e fshehtë serb, ishte që në rradhët e Ushtrisë Çlirimtare të Kosovës të krijohej mendimi politik dhe të kishte përplasje me strukturat e shtetit shqiptar, duke krijuar mendimin se pas vrasjes qëndron pikërisht shteti shqiptar. Në fakt, asaj kohe ishte arritur një marrëveshje e heshtur mes shtetit shqiptar dhe trupës drejtuese të luftës për të bërë bashkëshoqërimin e mjeteve të logjistikës drejt veriut, ku ishn bazat e UÇK-së. Edhe asaj nate, në mjetet me logjistikë ishte një oficer i shërbimit informativ, i cili, sapo plasi pushka e parë ia mbathi dhe nuk dihet se ku e ndali vrapin. Maji i viti 1998 kishte ende tensione të tjera mes forcave policore të shtetit shqiptar, shumë nga të cilët ishin të afirmuar si berishianë, por edhe të tjerë, si nanoistë, të cilët ardhjen e mijra njerëzve nga Kosova në Shqipëri për tërheqjen e armatimit kërkonin ta ndalonin. Vrasja e Ilirit do i hidhte benzinë këtij zjarri që mund të ndizej.
Arsyeja e tretë qëndron në linjën e krijuar nga forcat e Azem Hajdarit për të ndaluar lëvizjen e strukturave çlirimtare, duke e paraqitur Tropojën si një bastion vetëm të tij. Në pasditen e 8 majit, pra të ditës së vrasjes, vëllezërit Bislim dhe Agim Demiraj janë takuar me Azem Hajdarin në një lokal pas Piramidës. Lokali ishte i një shqiptari të Kosovës, i njohur për lidhjet e tij me UDB-në. Pas bisedës së tyre, e cila, thënë të drejtën, nuk dihet se çfarë teme ka pasur, dy vëllezërit janë nisur drejt Tropojës për të organizuar pritën. Por, afërsisht në të njëjtën kohë, përmes lidhjeve me qeverinë Bukoshi, Azem Hajdari kishte marrë një shumë tepër të madhe nga ministria e Mbrojtjes të drejtuar nga zoti Krasniqi. Ilir Konushevci ndërkohë, krahas të tjerëve, kishte krijuar lidhje edhe me fisin e Haklajve, sidomos me Hamdi dhe Fatmir Haklajn, i cili fshehtas shtetit, ndihmonte me logjistikë edhe UÇK-në. Vrasja e Ilirit nga vëllezërit Demiraj ishte njëkohësisht edhe hakmarrja e Azem Hajdarit dhe grupit të tij ndaj gjithë atyre që në Tropojë ishin bashkuar me UÇK-në.
Nuk ishte një vrasje e cilësuar si hakmarrje ose për të prishur pazarin e tregtisë së armëve, si është bërë iluzion herë pas here.
Prita është organizuar në një qafë mali, pas orës një të natës, pikërisht në një kthesë, në të cilën kamioni i ngarkuar do të ecte tepër ngadalë e po ashtu edhe makina shoqëruese, ku ishin Iliri dhe mjeku Hazir Malaj. Drejt pritës është qëlluar drejtpërsëdrejti, pa asnjë paralajmërim, pasi duke i ndjekur, e kanë ditur mirë se me cilët kanë të bëjnë. Duke qenë një luftëtar i sprovuar, pjesë e disa aksioneve në Kosovë, Ilir Konushevci u është përgjigjur menjëherë dhe nga shkëmbimi i zjarrit, veç mjekut Hazir Malaj, është vrarë edhe Agim Demiraj, i cili kishte ardhur posaçërisht për këtë vrasje. Grupi i drejtuar nga Bislim Demiraj, jo thjesht për hakmarrje, por sepse ashtu e kishin urdhërin, pasi kanë qëlluar disa herë dhe e kanë plagosur Konushevcin, e kanë tërhequr në pyll dhe kanë bërë tmerr në trupin e tij, duke e kthyer vrasjen në fundin e një torture të gjatë. Ata, pas vrasjes nuk kanë marrë nga trupi i tij asnjë nga mjetet monetare që ka pasur me vete dhe as nuk kanë shkatërruar mjetet logjistike. Pra, gjithçka ishte e përgatitur si një vrasje politike dhe u bë një vrasje politike.
Disa ditë më vonë, Fatmir Haklaj, duke mësuar për ngjarjen dhe njerëzit që kishin marrë pjesë në vrasjen e Ilir Konushevcit dhe të Hazir Malajt, bën vrasjen e Bislim Demirajt.
Kush qëndron pas dorës së tyre?
Është e qartë se shërbimi sekret serb, i njohur si UDB dhe njerëzit e saj në Shqipëri. Për disa kohë është folur për një telefonatë, një natë para ngjarjes, telefonatë e ardhur nga larg, që caktonte shumën që duhej për një vrasje, e kjo mund të jetë njëra ndër pistat e kërkimit të së vërtetës. Zërat nga larg, herë herë të njohur, e herë herë të panjohur, nuk shfaqen për herë të parë në historinë e politikës sonë në dekadat e fundit.
Periudha e vrasjes së Ilirit është edhe njëra nga pikat kyçe, kur në strukturat e luftës kishte zhvillime të ndjeshme dhe, pse të mos cilësohet, figura e Ilirit u bënte hije shumë vetëve që donin veten në pamjen e parë.
Disa muaj para vrasjes së tij, Ilir Konushevci u ka dërguar një letër Shokëve të tij të Idealit në diasporë, strukturave drejtuese të Lëvizjes Popullore të Kosovës. Është letra e një militanti, që mbi veten e familjen e tij, kishte vënë luftën në Kosovë.
Për të pasur njohuri më të gjëra rreth mendimit të tij dhe të vërtetës rreth letrës, po botojmë thujase të plotë përmbajtjen e saj…
*****
LETRA E ILIR KONUSHEVCIT
Më 18.XI.1997
Pranojnë: Shokët e idalit në diasporë
Në vend të përshëndetjes, dy fjalë për shokët e mi të ngushtë, Zahir Pajazitin dhe Adrian Krasniqin.
Për të folur për këto dy burra automatikisht flet për një pjesë të madhe të Lëvizjes revolucionare ose të Ushtrisë Çlirimtare të Kosovës. Unë jam shumë me fat që kam pasur rastin që të rri dhe të punoj me to.
Zahiri ishte një trim i madh dhe shumë i rrallë; atentator i shkëlqyer që nuk i trembej syri nga asgjë. Me punën e tij, unë mendoj që i vuri themelet UÇK-së. Ai i ngjalli ndjenja popullit në Kosovë dhe në diasporë, ngriti moralin të gjithë njerëzve, të cilët nuk përkulen para armikut. Ndërsa atyre që përulen i futi tmerrin në palcë.
Adriani arriti që me angazhimin e tij të masivizojë në mënyrë indirekte UÇK-në. Puna e Adrianit është ajo, e cila nuk i shkoi shumëkujt për dore. Ai nuk u kënaq vetëm me këtë punë të shenjtë që bënte, të cilën e vlerësojnë të gjithë shokët, por donte që vetë të merrte pjesë në aksione konkrete, ku edhe dha jetën heroikisht.
Deshën apo nuk deshëm, po të bëjmë një analizë të punës së Zahirit dhe të Adrianit del se këta i vunë themelet aktivitetit të UÇK-së, prandaj ne na mbetet që të vazhdojmë veprën e tyre deri në çlirimin definitiv.
Po e shkruaj këtë letër, vellezër, duke analizuar disa nga ato gjëra, të cilat i ka vu re, me të vetmin qëllim që, së bashku, të angazhohemi në drejtim të lëvizjes e jo të ngecjes së luftës kundër armikut.
Unë gjendem në Shqipëri që nga shkurti i këtij viti. Nga këto 9 muaj, 2.5 muaj i kam kaluar në Kosovë, prandaj mendoj se i njoh në një masë rrethanat në Kosovë, në Shqipëri e shumë pak në diasporë.
Prandaj ndjej obligim moral që të ju njoftojqë të ballafaqoheni edhe ju me disa probleme dhe ngecje, të ciat mendoj se do të ndihmojnë në tejkalimin e situatës.
Unë do të përqëndrohem në disa pyetje, të cilave do t’i përgjigjem unë, sipas mendimit tim, kurse juve ju mbetet t’i shqyrtoni, ashtu si është më së miri.
- Si bëhet organzimi i luftës guerile në Kosovë dhe a mund të jemi më të organizuar në këtë luftë?
- Si bëhet financimi i luftës në Kosovë?
- A janë të përfshira të gjitha territoret e okupuara nga njësitë tona guerile?
- A ka një njeri apo grup njerëzish, të cilëve u binden të gjithë ushtarët dhe udhëheqësit e njësive?
Mendimi im është se, po qe se arrijmë t’i zgjidhim këto probleme, atëherë do të kishim një ushtri të mirëfilltë dhe profesionale, e cila do të arsyetonte afirmimin, i cili është arritur edhe me punën tuaj në diasporë.
- Si bëhet organizimi i luftës guerile në Kosovë dhe a mund të jemi më të organizuar në këtë luftë?
Përgjigja është fare e shkurtër: organizimi në nivel të Kosovës bëhet në mënyrë kaotike dhe jo profesionale.
Nuk dua të futem në hollësira për të argumentuar këtë (po qe se është nevoja kam shumë argumenta), por do të ndalem në atë se çfarë duhet të bëjmë.
Për një të ardhme të afërt mendoj se duhet të jepni vërejtje dhe sugjerime.
Për një të ardhme të largët, apo sa më parë, të gjejmë një Njeri ose një grup njerëzish, të cilët e njohin artin e luftës guerile dhe të luftës në përgjithësi.
Vetëm atëherë mendoj se do të kemi një ushtri profesionale, e cila do të vepronte me përpikmëri në momentet dhe në vendet e duhura.
- Si bëhet financimi i luftës guerile në Kosovë?
Financimi i kësaj lufte në Kosovë bëhet jo mirë, gjithnjë e ceku sipas mendimit tim Unë u kam tërhequr vërejtjen shokëve në Kosovë, që kanë pasur kontakt me mua, për vendimet të cilat i kishin marrë gabimisht, si për shembull:
-mjete të tjera nuk u jepen njësiteve pa kryer aksion,
-ndarja e mjeteve anetarëve të familjeve të ushtarëve të vrarë nga 400 DM çdo gjashtë muaj…
Unë mendoj se financimi, ose më mirë të thuhet, ndihma financiare që duhet t’u jepet njësiteve guerile ose Ushtrisë nëpër rrethe duhet të jetë kështu:
Çdo rrethi, ose “fshati të çliruar”, si për shembull Prekazi, etj, duhet të ketë shumën fillestare, pastaj të vlejë edhe kriteri se kush angazhohet më tepër “në punë”.
Unë, në rrethin ku veproj, e kam cekur këtë dhe kam gjetur mirëkuptim, kur në nivel të Kosovës, jo.
Në rrethin ku kam vepruar dhe veproj herë pas here kemi arritur në një organizim në një masë të mirë. Në mbledhjen e fundit të saj ( ekzistojnë disa përsona udhëheqës ose shtabe lokalë) u morën dy vendime:
1.Financimi i këtij rrethi të bëhet në mënyrë direkte nga diaspora.
2.Që të emërohet në Shtabin Qendror të UÇK-së një anëtar nga ky rreth pas vdekjes së Zahir Pajazitit.
Ne jemi mirënjohës ju shokëve që vendimin tonë të parë po e zbatoni dhe sugjeroj që ky vendim të zbardhet për deri sa të konstatojmë se Shtabi ka kaluar në një shkallë më të lartë të organizimit.
Sa i përket pikës së dytë, unë e di shumë mirë që nuk janë të përfshira në shtab shume rrethe, për shembull, Llapi, Deçani, Gjakova, Ferizaj, etj.
Nuk dua të flas për rrethe të tjera, por rrethi i Llapit ka afruar anetarin e saj, siç shihet në pikën e dytë, dhe për habi, refuzimi është bërë për një minutë, pa u konsultuar refuzuesi me askënd. Prape nuk do të futemi në hollësira.
- A janë të përfshira të gjitha territoret e okupuara nga njësitë tona guerile?
Me keqardhje konstatoj se nuk janë të përfshira një pjesë e madhe e territoreve të Kosovës. Afërsisht rreth 40 për qind e teritoreve të Kosovës nuk janë të përfshira, për shembull, Mitrovica, Gjilani, Prizreni, Kamenica si dhe shumë pjesë. Pjesë të rretheve të ndryshme.
Mendoj se puna më e madhe e anetarëve të Shtabit Qendror duhet të ishte në masovizimin dhe shtrirjen në gjithë tereitorin e Kosovës, Kosovës Lindore dhe në Maqedoni, pastaj, në futjen e antarëve të rinj në Shtabin Qendror, e jo si deri më tash që është në një rreth të ngushtë dhe i vetkënaqur; dhe, jo si ndodhi kohët e fundit që angazhimi i disa anetarëve të Shtabit të Kosovës të shtrihet në Shqipëri, ku, pothuajse gjithçka ka funksionuar për mrekulli dhe ku janë arritur rezultate të cilat i kanë çmuar të gjithë shokët në Kosovë.
Duke cekur edhe një herë qëllimin e kësaj letre, ju tregoj se punët në Shqipëri deri më sot kanë vajtur shumë mirë, por me disa lëshime të disa personave.
Unë besoj se shpejt do i mënjanojmë këto lëshime, kushtimisht lëshime, sepse mund të ketë edhe gabime, por secili duhet të përgjigjet për punën që bën. Secili duhet të përgjigjet për atë çka bën injorime, a bën shoqëri të ngushta, të cilat, për mendimin tim, janë të dëmshme, sepse ne kemi një ideal të përbashkët. Vetëm ai që e çon punën përpara, duhet përkrahë.
Dhe, si përfundim, kjo është një Letër vërejtje (Kam edhe shumë lëvdata për ushtarët tanë, por mendoj se është shumë herët për ato).
Dëshiroj që ushtrinë Çlirimtare të Kosovës askush të mos e marrë si pronë private.
Ju përshëndes nga zemra
Ushtari i UÇK-së, “Mërgimi”.
20 Komente
-
demo June 4, 14:04
Serbia ne Shqiperi eshte Sali Berisha dhe PD e horrave.Kosova te uroje fatin,qe ne pushtet ne 1998-99 nuk ishte PD ne pushtet.
-
Une... ti... ne te gjithe... June 4, 16:39
Histori e hidhur: vriten shtyllat kryesore te levizjes shqiptare kundra pushtimit te padrejte te kosoves nga serbia, levizje per te cilen i gjithe kombi kishte mbi 100 vjet qe priste dhe sfilitej nga pamundesia per ta patur ate levizje qe coi ne luhfte te mirefillte.
E megjithate kjo histori ka edhe vend per buzeqeshje: dy vellezerit dobica te kesaj buces gykatese e hengrentesemes si e meritonin. Kjo buce le ti shijoje te hollat qe mund ti kene cuar ne dore serbet dhe le te kyjtoje dy felliqesirat e saj qe hengren plumbin si e meritonin.
-
Curri June 4, 17:52
Une jam salier i kopese se saliereve, dhenve, dhive, derrave, qenerve, gomereve, ujqerve, çakejve. Eshte e pamundur qe kreu i kopese tone te kete lidhje me keto thashetheme. Ai egersire nuk mund te kete qene as zagar i i oxhakut te Enver Hoxhes. Ai shpellar nuk mund te jete as spiun i Serbise. Turma jone eshte me e çmendura, llumi i perparimit ne Shqiperi dhe akoma me shume keshtu eshte shpellari ne krye te kopese tone. Na e kemi per nder te udhehiqemi nga nje shpellar, egersire, kriminel, spiun i Serbise.
-
-
Mollosi June 4, 14:44
Kur Ilir Konushevci thot ” Deshiroj qe UCK askush te mos e marre si prone private” mendon te anetaret e Drejtorise Politike te UCK-se apo te shoket Xhavit Haliti, Azem Syla,Ali Ahmeti, Hashim Thaci…per te cilet me e rendesishme ishte marrja e pushtetit se sa lufta kunder Serbise.
-
Arben June 4, 16:08
KOKES I KE RENE,
EDHE SOT ATE PUNE BEJNE, ZHVAT SA TE MUNDESH DUKE U SHITUR TEK LLOJ LLOJ AGJENTURE E HUAJ.
DHE NUK KANE FARE PARAGJYKIME PER “PUNEDHENESIN” E TYRE, SEPSE I KANE DOSJET SA NJE MAL.
-
PO,PO June 4, 23:36
Z.Mollosi : Ne letren qe shkruan Konushevski , nuk permend asnje emer. Emrat konkrete,po i vendos ti . Duke pare efektivitetin e punes se UDB-se keto vitet e fundit , si ne Shqiperi , Kosove dhe ne Maqedoni , sot shqiptaret ne trojet e tyre ne Ballkan realisht qeverisen prej serbeve . Nuk do te kishte bere dot me teper dem ne Shqiperi as vete Milloshevici,sikur te kishte qene president apo kryeminister ketu , se sa i demtoi shqiptaret krybanditi vicidolas,Sali Berisha. Eshte plotesisht e kuptueshme, qe ne Kosove , serbet kane pasur e kane avantazhe te tjera edhe me te medha,pra
qe kane vene ne sherbim te tyre me qindra e pse jo edhe me mijra…,midis tyre ,pa dyshim , ka edhe mjaft ish drejtues te UCK, por ne listen qe rendit ti me siper,, me duket se ka subjektivitet , bile te dyshimte . Ndonse duket qe punoke holle e me finese , (qofsha i gabuar), por me duket sikur ti ngjason teper,ne mos je dora vete me ate hajdutin,qe therriste me teper se te tjeret “Kapeni hajdutin” . Saliu, qe ne e urrejme me gjithe thellesine e shpirtit , si jenicer besnik i UDB-se , perdor pikerisht kete taktike, prej 26 vjeteve .Te gjithe krimet dhe felliqesite qe kryen vete me banden e tij , ia vesh kundershtarit dhe shpif e perbalt kedo qe e kundershton .
Me njerez te kallepit tuaj , ky popull , ne se nuk do t`i kuptoje , shpejt a vone , do te shuhet . Dhe ne kete mes , ju do te kini meriten kryesore ,qe te beni ate qe nuk munden ta bejne ne kohen e tyre as Hamza Kastriotet, Ballaban pashet,, Esat Toptanet ,Zogollet ,apo marka te tjera te prodhimit serb ,si I.Rugova , Bukoshi, Isa Mustafa , apo Ali Ahmeti e Menduh Thaci ne Maqedoni . Turpi e mallkimi me i rende qofte mbi tradhetaret .
-
Mollosi June 5, 10:26
PO,PO!
Pajtohem me ty kur thua qe sot shqiptaret ne Ballkan qeverisen prej serbeve.Por shqiptaret nuk qeverisen nga serbet vetem keto 26 vitet e fundit. Shqiperia u qeveris nga serbet edhe shume me pare, ajo u qeveris nga Milladini,Svetozari, Dushani…me vone nga M. Peza, H. Lleshi etj. etj. Gjithashtu pajtohem me ty edhe per konkludimin qe nuk do te kishte bere dot dem me te madh edhe po te kishte qene kryeminister apo president vet Slobodani.
Se cilet ishin udheheqesit e ish Drejtorise Politike te UCK, cdo dite e me shume po tregojne faktet:
Inteligjenca e KFOR-it amerikan per Xhavit Halitin thot qe ishte bashkepunetor i UDB-se.
Azem Syla ,sa ishte azilant ne Zvicer u be budalla me dokumente dhe per vite te tera vodhi shtetin qe e strehoi.Kur Zvicra e kuptoi qe nje “i semure psiqik ” eshte deputet ne parlamentin e Kosoves, ia ndaloi hyrjen ne Zvicer dhe obligoi hajdutin qe t’i ktheje rreth 400.000 franga. Po ky udheheqes i LPK-se, dite me pare u paraburgos me akuzen per zhvatjen e tridhjete miljon eurove. Dhe keto pune te pista ky “patriot” i beri ne bashkepunim me serbet e Gracanices .
Te njejten diagnoze te te semurit psiqik (ne Zvicerr) e pat edhe nje tjeter udheheqes i LPK dhe Drejtorise Politike te UCK, z. Ali Ahmeti.Nje gazetar maqedonas, z. Bozhinovski shkroi qe jane dosjet ku z. Ahmeti eshte i implikuar ne vrasjen e atdhetarit J. gervalla.I njejti burim thot qe z.Ahmeti ishte spiun i dyfishte dhe kishte nofken “Ibar”.
M. Jashari, vellau i “Komandant Kumanoves” boterisht e thot qe H. Thaci dhe K.Veseli jane pergjegjes per vrasjen e patriotit Behajdin Hallaqit dhe Shaban Shales.
H.Thaci eshte i rekrutuar nga sherbimi i fshehte francez, konkretisht nga z. Arnaud Danjean i cili ne nje interviste fare nuk e fshehu dashurine per serbine, dhe ate dashuri e aresyetoi me gruan e tij serbe. Ibrahim Kelmendi ( nje tjeter udheheqes i LPK) teper rende e akuzon Thacin per bashkepunim me francezin dhe Thacin e quan njeri te dyshimte.
Para disa muajsh Xhavit Haliti e akuzoi shokun e vet I. Kelmendin per planifikim te atentatit ndaj tij.
Te gjitha keto tregojne qe udheheqesit e LPK-se dhe te ish Drejtorise Politike te UCK-se jane udbashe, vrases dhe hajdute. Keto nuk i them une .Keto po i thone ata vete duke akuzuar njeri tjetrin.
Ky popull, nese nuk do t’i kuptoje bemat e ketyre “komandanteve”, shpejt a vone, do te shuhet.
Komentit tim do te ja shtoj edhe nje thenje te nje shkrimtari italian, i cili thot qe ka dy menyra per ta dashur vendin tend”
-te thuash hapur te verteten mbi te keqijat, mjerimet, turpet qe na bejne te vuajme dhe
-te fshehurit e te se vertetes nen veshjen e hipokrizise , duke mohuar plage, mjerime e turpe.
-
-
-
fteri June 4, 15:00
Këtë fytyrën e zezë të korruptuar të kësaj gjykatësje të Saliut e kam provuar mbi kurriz ,duke nxjerrë të pafajshm vrasësit ,pas pagesës që i bënë kriminelët.Kjo qënka rracë kriminelësh ,vrasës me pagesë të herojve të kosovës ,dhe pa pikën e turpit kjo shëmtirë kryen sot detyrën e gjykatëses.Turp ,por jo vetëm turp por krim nga ata dordolec të K.L.D-së që e kanë emruar.
-
Arber Kosova June 4, 19:36
Haklajt i lumte dora qe paska vrare nje spiun te UDB dhe vrases.Ne kohe lufte ky eshte gjyqi ndaj tradhetareve.Saliu kryespiun i UDB,ndaj e ka sjelle motren e dy tradhetareve ne Tirane gjyqtare.Mund te genjeje si te doje por fakti eshte me i forte.Gjykatesit e shitur mund te mos denojne Saliun, por gjykimi i popullit e ka denuar perfundimisht si tradhetar te kombit.Vdekje tradhetareve.
-
Gania i UCK June 4, 19:52
Gjithcka qe shkruan Ilir Konushevci kuptohet qe e ka per ata qe merr ne mbrojtje Bedria qysh ne hyrje te shkrimit: Hashimi, Kadri Veseli, Xhavit Halitin dhe Azem Sylen.
-
bislimi June 4, 22:06
Gani , e ke lexue mire shkrimin apo ja fut kot, se nuk e ke gjete emerin aty me te tjeret…
-
-
Memi June 4, 21:23
Ketu kan dore Hashim thaqi,kadri veseli,xhavit haliti,azem syla…keta kan dhen pare per TU pastruar rruga e tyre per te ardhur ne ket pozit qe tani kan…keta e kJ an ditur SE per qfare luftojne….te gjithe keta I kan nga 4-5 vellezer dhe asnjerit sju ka vrare aketyre sepse ne kordinim me policin Serbe Jan ruajtur…psh…jam deshmtar qe babai I thaqit me Familie Jan strehu ne shtepi te kadri veselit pra te Fazli veseli…asokohe sherbetor ne shkollen e medicines…pra krejt ajo lagje eshte boshatisur dhe plaqkitur shtepia e Veselit asnjehere….dhe kur ceku SE,kan ditur seper qfare luftojne ateher shifet qysh SE,tani….Ramush haradinaj ka luftuar me gjith Familie ka dhen vellezerit te cilet u vran heroikisht.. dhe ATA,kan luftuar per lirin e,kosoves….dhe te gjitha vrasjet qe jon ber gjat luftes dhe pas luftes pra ne shqiperi e kosove I kan ber grupi Pronto ne krye me Thaqin…heret a von kan per te,dalur ne shesh…
-
N.Thati June 5, 08:03
PO,PO,te lumte i ke thene te gjitha,nuk kam cka i shtoje komentit tende.Te pershendes.
p.s.ky mollasi eshte kumentues i rregullt i Bota Sote…..
-
Mollosi June 5, 11:06
Mund te jem lexues i “Bota Sot” ashtu sic jam edhe lexues i rregullt i shume gazetave shqiptare dhe kosovare.
Per bemat e “komandanteve” nuk shkruan vetem gazeta “Bota Sot”. Per ato bema shkruajne edhe shume gazeta te pavarura. Per ato bema sot flitet lirshem, ato i dine edhe njerezit e thjeshte.
-
-
ALBAN DEGA June 5, 19:31
“BOTA SOT” ESHTE “BORBA” E UDB DHE MILLOSHIT DJE,SOT E DERI SA TE COFE
E kam shkruar qysh ne 98 me fakte
E vetmja gje qe e dallon nga “Borba” “Politika”, “Politika Express” “Kurrir”… Eshte vetem se ” Bota Sot” botohet ne shqip!
-
Mollosi June 5, 22:43
A e ke degjuar ndonje here qe :Borba” apo “Politika” te flasin keq per njerezit e UDB-se? Sigurisht qe jo.
A e ke degjuar ndonje here “Bota Sot” te flase kunder udbasheve? Sigurisht qe ke degjuar. A te ka ndodhur ndonje here qe ato shkrime te M. Jasharit apo te I. Kelmendit, ku flitet keq per udheheqesit e ish Drejtorise Politike te UCK-se , te demantohen si genjeshtra te shkruara nga “Bota Sot” ?
A thua e ke lexuar sot shkrimin e gazetarit Milaim Zeka , ku thot se SHIK-u i Kadri Veselit nga Gjermania e mori udbashin Lutfi Ajazi dhe e futi ne Kosove? E ke te shkruar sot ne “Bota Sot” , mos prito dhe lexoje.
Dhe cka eshte me kryesorja, do te shohim ne ditet e ardhshme nese z. Zeka do ta demantoje gazeten per shpifje.
Titulli i artikullit eshte: “Milaim Zeka, ja si me torturonte Lutfi Ajazi-miku i Kadri Veselit , dhe si e kishte bere te pshurrej Adem Demacin
Te pershendes.
-
-
Sefedin Krasniqi June 5, 22:49
KUSH ËSHTË HALLI I BEDRI ISLAMIT?
Vrasja e Ilir Konushevcit ka ndodhur gati dy decenie më parë. Bedriu letrën e tij, si duket e ka pasur të arkivuar, gjithashtu, para shumë vieteve. E lexova me kujdes shumë të madh dorëshkrimin e Ilirit. Secili lexues i vemendshëm që i ka përcjellë ngjarjet e vëren se në kohën kur është shkruar letra (Më 18.XI.1997) del se ende s’ka pasur Shtab të Përgjithshëm të UÇK-së, e mos të flasim për Drejtorinë politike të Hashim Gjarpërit (jo Studentit) qysh po ka deshirë ta zbukurojë Bedriu! Ndërsa Luli (Kadri Veseli) kishte ndejtur 3 muaj në familjen e Adem Jasharit dhe nuk e kishte treguar emrin e vërtetë. Pse? Kush e kishte dërguar te Jasharët? Pse nuk kishte Luli besë në Ademin dhe Hamzën!?
Mirë e paska vërejtur Mollosi. Nga origjinali i letrës nuk del asnjë emër i përveçshëm nga Iliri. Pse i shton këta emra Bedri Islami? Kush është halli i tij? Tash që “Komandanti i Shtabit të Rignerit” Azem Syla është në burg, të cilin do ta shoqërojnë edhe të tjerë që janë kandidatë për Gjykaten Speciale, Bedi Islami e di ose mund ta marrë me mend se çafarë do të prodhojë kjo gjykatë dhe me hapjen e letrës së Ilirit mundohet ta zhvendos vemendjen e publikut në vrasjen e tij. Spjegimet e Bedri Islamit nuk janë fare të nevojshme. Ka mjaftuar publikimi i letrës në origjinal. Letra qenka shumë e qartë, e shkruar me dorë, por me një shqipe të rrjedhshme, madje për kushtet e luftës e shkëlqyeshme.
Por Bedriu duke dashur të na imponohet se ky ishte Alfa e Omega e Luftës ÇLirimtare të Kosovës, pasi regjimi i Nanos e vendosi në krye të LPK-së, si kompromis, që anëtarët e saj mos të vriten mes veti (Fraksioni LPK e Gjermanise me Fraksionin e LPK të Zvicrës, po mundohet të tregojë se Shtab mbi Shtab ishke ky në Gjermani.
Jo mor zotëri, të gjithë e dinë edhe pulat e ngrira në frigorifer, se një natë para se të nisej Iliri për Tropojë, ka pasur një përplasje shumë të fortë me Xhavit Halitin, i cili kishte kërkuar ngritjen e çmimit të granatave, për tre herë krahasuar me çmimin real, për të cilën gjë Iliri nuk e kishte pranuar. Të nesermen e vrasjes, gjithë bota e ka drejtuar gishtin kah Xhaviti.
Bedri Islami na flet këtu edhe për bashkëpunimin e Ramushit me Xhavitin, Hashimin, Ali Ahmetin (« I vërteti »)etj. Qoftlargëti e përpiftë këtë bashkëpunim nëse ka ekzistuar. Ramushin e njoh mirë, kemi banuar në të njejtin fshat në CH gati tre vjet.
Pastaj, Xhaviti i kishte mbajtur dy vjet në sirtar kërkesen e Fehmi Lladrovcit per të hy në Kosovë, sipas Muhamet Kelmendit. Po ky Muhameti e pe¨rshruan shumë mirë situatën ender kur eshte shqyrtuar vrasja e Luanit në kryesinë e LPK-së, pasi Xhaviti ishte i dyshuari kryesor. Për denoncim…
Nuk di a e ka publikuar letrën në tërësi Bderiu, por përgjegjja e Ilirit mungon në pyetjen e shtruar prej vet Ilirit :
* “A ka një njeri apo grup njerëzish, të cilëve u binden të gjithë ushtarët dhe udhëheqësit e njësive”?
Pra edhe në muajin nëntor te vitit 1997 nuk kishte asnjë autoritet që komandandonte të gjitha njësitet guerile të Kosovës. Nëse LPK gënjente atëherë, pasi në krye të saj ishte Bedri Islami, pse duhet t’i Besojmë të njëjtit Bedri, i ciliAhmet krasniqin e ka cilësuar si Fikret Abdiq ndërsa me një pseudonim prej muslminai radikal e quan FARK-un e quan Klani i Zemunit !
… Letra do një analizë me te hollë në çdo paragraf dhe me mundesit që kam dhe kohën në dispozicion kete do ta bej njehere tjeter ne nje gazete tjeter.
Duke mos pasur detale për vrasjen e Ilirit nuk deshta të spekulojë.
SK
-
Sefedin Krasniqi June 5, 22:54
KUSH ËSHTË HALLI I BEDRI ISLAMIT?
Vrasja e Ilir Konushevcit ka ndodhur gati dy decenie më parë. Bedriu letrën e tij, si duket e ka pasur të arkivuar, gjithashtu, para shumë vieteve. E lexova me kujdes shumë të madh dorëshkrimin e Ilirit. Secili lexues i vemendshëm që i ka përcjellë ngjarjet e vëren se në kohën kur është shkruar letra (Më 18.XI.1997) del se ende s’ka pasur Shtab të Përgjithshëm të UÇK-së, e mos të flasim për Drejtorinë politike të Hashim Gjarpërit (jo Studentit) qysh po ka deshirë ta zbukurojë Bedriu! Ndërsa Luli (Kadri Veseli) kishte ndejtur 3 muaj në familjen e Adem Jasharit dhe nuk e kishte treguar emrin e vërtetë. Pse? Kush e kishte dërguar te Jasharët? Pse nuk kishte Luli besë në Ademin dhe Hamzën!?
Mirë e paska vërejtur Mollosi. Nga origjinali i letrës nuk del asnjë emër i përveçshëm nga Iliri. Pse i shton këta emra Bedri Islami? Kush është halli i tij? Tash që “Komandanti i Shtabit të Rignerit” Azem Syla është në burg, të cilin do ta shoqërojnë edhe të tjerë që janë kandidatë për Gjykaten Speciale, Bedi Islami e di ose mund ta marrë me mend se çafarë do të prodhojë kjo gjykatë dhe me hapjen e letrës së Ilirit mundohet ta zhvendos vemendjen e publikut në vrasjen e tij. Spjegimet e Bedri Islamit nuk janë fare të nevojshme. Ka mjaftuar publikimi i letrës në origjinal. Letra qenka shumë e qartë, e shkruar me dorë, por me një shqipe të rrjedhshme, madje për kushtet e luftës e shkëlqyeshme.
Por Bedriu duke dashur të na imponohet se ky ishte Alfa e Omega e Luftës ÇLirimtare të Kosovës, pasi regjimi i Nanos e vendosi në krye të LPK-së, si kompromis, që anëtarët e saj mos të vriten mes veti (Fraksioni LPK e Gjermanise me Fraksionin e LPK të Zvicrës, po mundohet të tregojë se Shtab mbi Shtab ishke ky në Gjermani.
Jo mor zotëri, të gjithë e dinë edhe pulat e ngrira në frigorifer, se një natë para se të nisej Iliri për Tropojë, ka pasur një përplasje shumë të fortë me Xhavit Halitin, i cili kishte kërkuar ngritjen e çmimit të granatave, për tre herë krahasuar me çmimin real, për të cilën gjë Iliri nuk e kishte pranuar. Të nesermen e vrasjes, gjithë bota e ka drejtuar gishtin kah Xhaviti.
Bedri Islami na flet këtu edhe për bashkëpunimin e Ramushit me Xhavitin, Hashimin, Ali Ahmetin (« I vërteti »)etj. Qoftlargëti e përpiftë këtë bashkëpunim nëse ka ekzistuar. Ramushin e njoh mirë, kemi banuar në të njejtin fshat në CH gati tre vjet.
Pastaj, Xhaviti i kishte mbajtur dy vjet në sirtar kërkesen e Fehmi Lladrovcit per të hy në Kosovë, sipas Muhamet Kelmendit. Po ky Muhameti e pe¨rshruan shumë mirë situatën ender kur eshte shqyrtuar vrasja e Luanit në kryesinë e LPK-së, pasi Xhaviti ishte i dyshuari kryesor. Për denoncim…
Nuk di a e ka publikuar letrën në tërësi Bderiu, por përgjegjja e Ilirit mungon në pyetjen e shtruar prej vet Ilirit :
“A ka një njeri apo grup njerëzish, të cilëve u binden të gjithë ushtarët dhe udhëheqësit e njësive”?
Pra edhe në muajin nëntor te vitit 1997 nuk kishte asnjë autoritet që komandandonte të gjitha njësitet guerile të Kosovës. Nëse LPK gënjente atëherë, pasi në krye të saj ishte Bedri Islami, pse duhet t’i Besojmë të njëjtit Bedri, i ciliAhmet krasniqin e ka cilësuar si Fikret Abdiq ndërsa me një pseudonim prej muslminai radikal e quan FARK-un e quan Klani i Zemunit !
… Letra do një analizë me te hollë në çdo paragraf dhe me mundesit që kam dhe kohën në dispozicion kete do ta bej njehere tjeter ne nje gazete tjeter.
Duke mos pasur detale për vrasjen e Ilirit nuk deshta të spekulojë.
Por, është koha të përgjigjem pyetjes së titullit që i kam vënë këtij reagimi. Bedri Islami i frikësohet më së shumti tradhtisë që i ka bërë LPK (kreret e saj) luftës çlrimtare të Adem Jasharit, Sali Çekut (Veteranit), Zahir Pajazitit në vrapin etyre për ta përvetësuar UÇK-në.
SK
-
Sefedin Krasniqi June 5, 22:57
dy here dergova nje koment, s’po publikohet s’di pse!
-
Fanol Bardhi June 6, 02:45
Perplasjet brenda LPK-se apo UÇK-se ishin nje lufte brenda luftes ne mes te udbasheve e jo-udbasheve e cila nuk ka si te duket e bukur por tregon fytyren e shemtuar te okupimit fashist qe i perplasi njerezit brenda UÇK-se mesveti .Por Partit dhe e ashtuquajtura Qeveria e Kosoves e drejtoi Serbia ashtu si deshti prandaj esht kjo pjese me pak e ekspozuar dhe deri dikund edhe nga opinioni publik , i arsyetuar .
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk fuv_Latn als_Latn unk als_Latn als_Latn als_Latn unk eng_Latn als_Latn unk unk nso_Latn als_Latn unk knc_Latn dik_Latn als_Latn als_Latn unk srd_Latn als_Latn als_Latn als_Latn unk nso_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk unk tso_Latn als_Latn unk fij_Latn als_Latn unk eng_Latn als_Latn unk zul_Latn als_Latn unk unk ewe_Latn als_Latn unk yor_Latn als_Latn als_Latn unk nso_Latn als_Latn als_Latn unk unk knc_Latn als_Latn als_Latn als_Latn unk nso_Latn als_Latn als_Latn als_Latn als_Latn als_Latn afr_Latn unk unk nso_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lvs_Latn unk nso_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lvs_Latn unk nso_Latn als_Latn unk swh_Latn als_Latn